WEN juweliersware vir Valentynsdag met Semi-soet-fliek
JY LEES NOU WEN juweliersware vir Valentynsdag met Semi-soet-fliek
Die nuwe Afrikaanse romantiese komedie Semi-soet, met Nico Panagio en Anel Alexander in die hoofrolle, begin 18 Februarie 2012 op die grootskerm wys. Nou kan jy een van twee stelle juweliersware, wat altesaam R3 995 werd is, wen!
Waaroor gaan Semi-soet?
Selferkende werkholis Jaci van Jaarsveld sal alles in haar vermoë doen om te keer dat die advertensiemaatskappy waarvoor sy werk oorgeneem word deur 'n genadelose sakeman bekend as 'The Jackal'. Haar enigste hoop is om 'n groot kontrak los te slaan vir 'n wynlandgoed wat hul wyne internasionaal wil bemark. Makliker gesê as gedaan, veral as die wynboer vereis dat die persoon wat sy wyn gaan bemark in 'n gevestigde liefdesverhouding moet wees.
Uit desperaatheid besluit Jaci om 'n model te huur om hom voor te doen as haar verloofde. Gevolglik neem sy aan dat die eerste aantreklike man wat by hul kantore instap deur die modelagentskap gestuur is.
Als blyk seepglad te verloop met die ontmoeting met die wynboer, totdat hy vir Jaci en haar 'verloofde' wynplaas toe nooi vir 'n naweek waartydens sy teen die opposisie moet meeding vir die kontrak. En wie is die opposisie? Jaci se eks-verloofde, Markus Rossouw.
Net wanneer Jaci dink dat sy in volle beheer is besef sy dat haar kamstige verloofde, JP, die einste 'Jackal' is wat haar maatskappy probeer sink ...